[{"text_idx": "#000001", "text": "I ddathlu\u2019r wythnos bu disgyblion bl 3 a 4 yn creu cerddi acrostig am Dewi Sant. Fel rhan o waith celf y tymor y mae\u2019r disgyblion wedi bod yn astudio lluniau Menywod Cymreig yr artist o Geredigion Ruth Je\u0302n ac yn efelychu ei harddull gan gynnwys rhai o hwiangerddi cyfarwydd Cymraeg."}, {"text_idx": "#000002", "text": "Cafodd blwyddyn 5 a 6 hwyl yn creu gemau buarth. Cafwyd cystadleuaeth ym mhob dosbarth i weld pa un oedd y gorau, ac mae\u2019r ge\u0302m fuddugol yn cael ei dangos i ysgolion y dalgylch."}, {"text_idx": "#000003", "text": "I ddathlu y diwrnod cafodd y disgyblion gyfle i ddod i\u2019r ysgol wedi gwisgo fel eu hoff gymeriad o lyfr. Hefyd daeth y plant a llyfrau darllen i\u2019r ysgol i\u2019w gwerthu ac roedd y plant wrth eu boddau yn mynd i\u2019r ffair lyfrau ail law i brynu llyfr."}, {"text_idx": "#000004", "text": "Mynychodd disgyblion blwyddyn 5/6 Ffair Wyddoniaeth a gynhaliwyd yn y Brifysgol yn Aberystwyth. Cawsant gyfle i arbrofi a dysgu am wahanol agweddau mewn gwyddoniaeth. Roedd yna stondinau amrywiol i\u2019r disgyblion gael profiadau ymarferol, byw."}, {"text_idx": "#000005", "text": "Cafodd y plant gyflwyniad bywiog a buddiol gan Rhian o\u2019r NSPCC. Byrdwn y neges oedd yr angen i ddweud wrth rhywun os oedd rhywbeth yn eu poeni. Wrth siarad, mae problem yn lleihau. Cafodd blwyddyn 5/6 weithdy yn y prynhawn i drafod prif negeseuon y cyflwyniad drwy weithgareddau amrywiol. Diolch i Rhian am ei hamser ac i NSPCC am yr adnoddau."}, {"text_idx": "#000007", "text": "Llongyfarchiadau i bawb a fu\u2019n cystadlu yn yr Eisteddfod. Mae llawer hefyd wedi cael llwyddiant yn y celf a chrefft."}]